b'\n_START_ARTICLE_\nS\xc4\x97lpilio piliakalnis\n_START_SECTION_\nPiliakalnis\n_START_PARAGRAPH_\nPiliakalnis buvo \xc4\xafrengtas Dauguvos kairiajame krante, strategi\xc5\xa1kai patogioje vietoje, kur Dauguvos vandenys galinga srove ver\xc5\xbe\xc4\x97si palyginti siauru kanjonu. \xc5\xa0is ir Uolinkalnio piliakalnis sudar\xc4\x97 viening\xc4\x85 tvirtov\xc4\x99 ir \xc4\xaftvirtint\xc4\x85 2,3 ha dyd\xc5\xbeio gyvenviet\xc4\x99, kurioje gyveno latgaliai ir s\xc4\x97liai. X \xe2\x80\x93 XIII a. \xc4\x8dia buvo Uolin\xc4\x97s (Alen\xc4\x97s) \xc5\xbeemi\xc5\xb3 centras.\n_START_SECTION_\nIstorija\n_START_PARAGRAPH_\n1208 m. Livonijos ordinas apsupo medin\xc4\x99 pil\xc4\xaf ir po ilgos blokados privert\xc4\x97 s\xc4\x97lius pasiduoti bei apsikrik\xc5\xa1tyti. Nuo to laiko daugiau neturima \xc5\xbeini\xc5\xb3 apie atskir\xc4\x85 s\xc4\x97li\xc5\xb3 pasiprie\xc5\xa1inim\xc4\x85 ordinui. Kai kurie istorikai (J.G. Arntas) man\xc4\x97, kad vokie\xc4\x8diai savo pil\xc4\xaf prie s\xc4\x97li\xc5\xb3 pilies pasistat\xc4\x97 dar 1193 m., kiti (J.K. Stenderis) \xe2\x80\x93 kad vokie\xc4\x8di\xc5\xb3 pilis pastatyta tuoj po 1208 m. Ta\xc4\x8diau Hermano Vartberg\xc4\x97s kronika ra\xc5\xa1o, kad ordino S\xc4\x97lpilio pilis (vok. Selburg) pastatyta tik 1373 m. Vokie\xc4\x8di\xc5\xb3 ordino pilis 1600\xe2\x80\x931629 m. Lenkijos-\xc5\xa0vedijos kar\xc5\xb3 metu kelis kartus deg\xc4\x97. \xc5\xa0iaur\xc4\x97s karo met\xc5\xb3 pil\xc4\xaf u\xc5\xbe\xc4\x97m\xc4\x97 \xc5\xa1vedai._NEWLINE_XIX a. pilies griuv\xc4\x97sius buvo pam\xc4\x97g\xc4\x99 tapyti dailininkai.\n_START_SECTION_\nAplinkiniai piliakalniai\n_START_PARAGRAPH_\nLielkalnio piliakalnis 21 kmVyno kalno piliakalnis 1,3 km_NEWLINE_Uolinkalnio piliakalnis 477 mLuoksten\xc4\x97s piliakalnis 2 km_NEWLINE_Pliavini\xc5\xb3 piliakalnis 7 kmAvuotini\xc5\xb3 piliakalnis 7 km_NEWLINE_Kalnazied\xc5\xb3 piliakalnis 20 kmBabran\xc5\xb3 piliakalnis 2,7 kmGr\xc5\xabbel\xc4\x97s piliakalnis 10 kmMacu\xc5\xa1\xc5\xb3 piliakalnis 16 kmPormali\xc5\xb3 piliakalnis 4 km_NEWLINE_Kaupr\xc4\x97s piliakalnis 22 km'